
 РЕГЛАМЕНТ ЗА ИЗПЪЛНЕНИЕ (ЕС) .../... НА КОМИСИЯТА
 от 11.2.2019 година
 за определяне на схема за ефективност и за таксуване в Единното европейско небе и за отмяна на регламенти за изпълнение (ЕС) No 390/2013 и (ЕС) No 391/2013
 (Текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 549/2004 на Европейския парламент и на Съвета от 10 март 2004 г. за определяне на рамката за създаването на Единно европейско небе (рамков регламент)
 1
 , и по-специално член 11, параграф 6 от него,
 като взе предвид Регламент (EО) No 550/2004 на Европейския парламент и на Съвета от 10 март 2004 г. за осигуряването на аеронавигационно обслужване в единното европейско небе
 2
 , и по-специално член 15, параграф 4 от него,
 като има предвид, че:
 (1)Със схемата за ефективност, посочена в член 11 от Регламент (ЕО) No 549/2004, следва да се подобрят ефективността на аеронавигационното обслужване и мрежовите функции в Единното европейско небе.
 (2)Схемата за таксуване на аеронавигационното обслужване, посочена в член 15 от Регламент (ЕО) No 550/2004, играе важна роля за успешното прилагане на схемата за ефективност и затова следва да я допълва. Схемата за таксуване следва да допринася за по-голяма прозрачност при определянето, налагането и прилагането на такси за ползвателите на въздушното пространство, както и за ефективността на разходите за предоставяне на аеронавигационно обслужване и за ефективността на полетите, като същевременно се поддържа оптимално равнище на безопасност. Схемата за таксуване следва да е в съответствие със системата на Евроконтрол за събиране на такси за аеронавигационно обслужване при прелитане и член 15 от Чикагската конвенция за международно гражданско въздухоплаване от 1944 г. („Чикагската конвенция“).
 (3)В интерес на яснотата и с цел да се осигури адаптирана регулаторна рамка за третия референтен период на схемата за ефективност, е необходимо да се преразгледат правилата за прилагане, уреждащи схемите за ефективност и за таксуване, съдържащи се в Регламент за изпълнение (ЕС) No 390/2013 на Комисията
 3
 и Регламент за изпълнение (ЕС) No 391/2013 на Комисията
 4
 , и тези разпоредби да се консолидират в един-единствен регламент за изпълнение.
 (4)Съгласно член 11, параграф 1 от Регламент (ЕО) No 549/2004 схемата за ефективност следва да обхваща аеронавигационното обслужване и мрежовите функции, посочени в член 6 от Регламент (EО) No 551/2004 на Европейския парламент и на Съвета
 5
 . Следователно настоящият регламент следва да се прилага за управителния орган на мрежата, назначен в съответствие с член 4, параграф 3 от [преразгледания Регламент за мрежовите функции]
 6
 .
 (5)Схемите за ефективност и за таксуване следва да подобрят ефективността на аеронавигационното обслужване чрез подход „от врата до врата“, който обхваща както аеронавигационното обслужване при прелитане, така и аеронавигационното обслужване в зоните на летищата. Те следва да насърчават дългосрочните подобрения в ефективността на аеронавигационното обслужване, както е отразено в Европейския генерален план за управление на въздушното движение (УВД)
 7
 , като същевременно се имат предвид първостепенните цели, свързани с безопасността. Схемата за ефективност следва да допринесе за намаляването на емисиите на парникови газове от въздухоплаването и следва да позволи